Jaanuar 2020

Jaanuar 2020, kroonika. 2020. aasta jaanuar algas kolmapäeval ja lõppes 31 ööpäeva hiljem reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Ameerika Ühendriikides Illinois' osariigis muutus seaduslikuks kanepitoodete, sealhulgas marihuaana ja hašiši müük, ostmine ja tarbimine meelelahutuslikel eesmärkidel. Ühtlasi andis osariigi kuberner J. B. Pritzker armu tuhandetele kanepi müügi ja kasutamisega seotud pisirikkumistes süüdi mõistetud inimestele. Austrias juhatas Viini Filharmoonikute uusaastakontserti esmakordselt läti dirigent Andris Nelsons. Horvaatiast sai Euroopa Liidu eesistujariik. Iisraeli peaminister Binyamin Netanyahu esitas parlamendile Knessetile taotluse isikupuutumatuse saamiseks seoses novembris 2019 talle esitatud kolme korruptsioonikahtlustusega. Varem oli Netanyahu kinnitanud, et ei kavatse seda teha. Lätis jõustusid kodakondsusseaduse muudatused, millega saavad edaspidi vanemate soovi korral kõik Läti territooriumil sündinud lapsed Läti kodakondsuse. Eelkõige puudutab see Lätis elavate mittekodanike lapsi, kellele rakendub kodakondsuse andmine automaatselt. Kui lapse vanem või vanemad on mõne teise riigi kodanikud, peavad nad esmalt kinnitama oma soovi lapsele Läti kodakondsuse andmiseks ja esitama dokumendid, mis kinnitavad, et lapsel ei ole mõne teise riigi kodakondsust. Palau keelustas esimese riigina maailmas päikesekaitsekreemide müügi ja kasutamise, mis sisaldavad korallidele kahjulikke koostisosi (näiteks oksübensooni). Šveitsi liidupresidendina astus ametisse Simonetta Sommaruga. Eestis tõusis alampalk 540 eurolt 584 eurole. Eestist sai ÜRO Julgeolekunõukogu liige perioodiks 2020–2021. Eesti, Läti ja Soome vahel hakkas toimima kolme riigi ühine gaasiturg, mis kasutab Eesti ja Soome vahele rajatud Balticconnector torujuhet. Alžeerias tegi peaminister Abdelaziz Djerad teatavaks oma valitsuse koosseisu. Rahandusministriks sai Abderrahmane Raouia. välisministrina jätkas Sabri Boukadoum ja siseministriks sai Kamel Beljoud. Kaitseministri portfelli jättis preasident Abdelmadjid Tebboune endale. 2020. aasta Ameerika Ühendriikide presidendivalimised: Ameerika Ühendriikides teatas endine elamumajanduse ja linnaplaneerimise minister Julian Castro, et katkestab oma valimiskampaania ja loobub pürgimast Demokraatliku Partei presidendikandidaadiks. Austrias esitlesid Austria Rahvapartei ja Rohelised – Roheline Alternatiiv uut valitsuskoalitsiooni, kus Rahvaparteil on 12 ja Rohelistel 5 ministrikohta. Liidukantsleriks sai Rahvapartei esimees Sebastian Kurz, asekantsleriks Roheliste esimees Werner Kogler, kaitseministriks Klaudia Tanner, siseministriks Karl Nehammer, rahandusministriks Gernot Blümel. Välisministrina jätkas ka eelmises valitsuses sellel ametikohal töötanud Alexander Schallenberg. Tegemist on esimese Austria valitsusega, milles osaleb Roheliste erakond ja ka esimese valitsusega, kus on ülekaalus naissoost ministrid. Iraagi pealinnas Bagdadis hilisõhtul toimunud Ameerika Ühendriikide raketirünnakus tapeti Iraani islami revolutsioonilise kaardiväe välis- ja salaoperatsioonide ülem Qasem Soleimani, keda Ameerika Ühendriigid pidasid vastutavaks mõned päevad varem Ameerika Ühendriikide Bagdadi saatkonnale korraldatud rünnaku eest. Soleimani tapmiseks andis korralduse president Donald Trump isiklikult. Itaalias heitis valitsev Viie Tähe Liikumine enda ridadest välja parlamendi ülemkoja senati liikme Gianluigi Paragone, millega erakonna enamus senatis vähenes vaid viie kohani. Kreeka, Küpros ja Iisrael allkirjastasid lepingu gaasitoru EastMed rajamiseks, mis peaks hakkama Iisraeli ja Küprose avamere maagaasimaardlatest Kreekasse tarnima kuni 12 miljardit kuupmeetri gaasi aastas. Taiwani põhjaosas New Taipei linna lähistel kukkus hädamaandumisel alla ja purunes helikopter Sikorsky UH-60 Black Hawk 13 inimesega pardal. Nendest kaheksa inimest hukkusid, hukkunute seas oli ka Taiwani kindralstaabi ülem Shen Yi-ming. Türgi parlament kiitis häältega 325:184 heaks vägede saatmise Liibüasse, et toetada sõjaliselt sealset rahvusvaheliselt tunnustatud keskvalitsust. Eestis Ämari lennubaasis andsid Tšehhi õhuväelased pidulikul tseremoonial Balti õhuturbe missiooni üle Poola õhuväelastele. Tegemist on esimese korraga, mil Poola kaitsejõud Baltimaade õhuruumi kaitsevad. Hispaania keskvalimiskomisjon otsustas, et Kataloonia omavalitsuse president Quim Torra ei saa kuuluda Kataloonia parlamenti. Parlamenti kuulumine on aga omavalitsuse presidendiks valimise eeltingimus. Torra teatas, et ta ei nõustu komisjoni otsusega. Kambodžas Kepi linnas varises kokku ehitusjärgus seitsmekorruseline betoonist hotell. Hukkus 36 ja vigastada sai 23 inimest; kuigi objektil oleksid pidanud viibima vaid ehitustöölised, oli hukkunute seas ka naisi ja lapsi. Päästetööd ohvrite kättesaamiseks rusude alt kestsid kaks päeva, õnnetuspaika külastas ka peaminister Hun Sen. Liibüa territooriumist suurimat osa kontrolliv kindral Khalifa Haftar kuulutas välja üldmobilisatsiooni, vastates sellega Türgi parlamendi eelmise päeva otsusele saata riiki Türgi sõjaväelased. Prantsusmaal Pariisis Villejuifi eeslinnas pussitas mees kolme inimest, kellest üks sai surmavalt haavata. Politseinikud lasid ründaja maha. Põhja-Makedoonias astus tagasi peaminister Zoran Zaev. Samal päeval moodustas siseminister Oliver Spasovski presidendi ülesandel üleminekuvalitsuse, mille parlament 101 poolthäälega ka heaks kiitis. Venemaa peatas naftatarned Valgevenele, kuna kahe riigi vahel peetud läbirääkimised naftatarnete edasiste tingimuste osas olid lõppenud tulemusteta ja senine leping lõppes 31. detsembril 2019. Eestis teatas maaeluminister Arvo Aller, et maaeluministeeriumi uueks kantsleriks saab Tiina Saron. Burkina Faso loodeosas teele asetatud lõhkekeha plahvatuses sai surma sellest üle sõitnud bussis viibinud 14 inimest, teiste seas mitmed kooliõpilased. Iraagi pealinnas Bagdadis toimus raketirünnak, mille sihtmärgiks oli Ameerika Ühendriikide kasutuses olev õhuväebaas. Samuti tulistati miinipildujast Bagdadi nn rohelist tsooni, kus asuvad mitmete lääneriikide saatkonnad ja rahvusvaheliste organisatsioonide esindused. Keegi rünnakutes kannatada ei saanud. Samal päeval toimus Bagdadis ka Ameerika Ühendriikide rünnakus tapetud Iraani kindral Qasem Soleimani leinatalitus, kuhu oli kogunenud tuhandeid inimesi. Venemaa ja Valgevene saavutasid ajutise kokkuleppe naftatarnete jätkamiseks Valgevenele kuni 2020. aasta jaanuari lõpuni. Ameerika Ühendriikides California osariigis Beverly Hillsis anti üle 77. Kuldgloobuste auhinnad. Parima draamafilmi auhinna sai Esimesest maailmasõjast rääkiv "1917", draamafilmi kategoorias tunnistati parimaks naispeaosaliseks Renée Zellweger osatäitmise eest filmis "Judy" ja parimaks meespeaosaliseks Joaquin Phoenix osatäitmise eest filmis "Jokker". Parima muusika- või komöödiafilmi auhinna sai "Ükskord Hollywoodis", samas kategoorias tunnistati parimaks naispeaosaliseks Awkwafina osatäitmise eest filmis "The Farewell" ja parimaks meespeaosaliseks Taron Egerton osatäitmise eest filmis "Rocketman". Hispaania parlament ei suutnud kinnitada Pedro Sánchezt peaministriks. Tema ametisse kinnitamise poolt hääletas 166 parlamendi liiget, vajalik oleks olnud vähemalt 176 liikme toetus. Horvaatias toimus presidendivalimiste teine voor, mille võitis 52,7% häältega endine peaminister Zoran Milanović. Valimisaktiivsus oli 55%. Iraagi parlament otsustas riigist välja saata kõik seal asuvad välisriikide, sealhulgas Ameerika Ühendriikide relvaüksused. Sunniitidest ja kurdidest rahvaesindajad boikoteerisid hääletust. Parlamendi otsus ei ole valitsusele siduv, kuid peaministri kohusetäitja ‘Ādil ‘Abd al-Mahdī oli juba enne hääletuse toimumist väljendanud sarnast seisukohta. Iraani valitsus otsustas erakorralisel istungil taganeda ühepoolselt kõigist 2015. aasta tuumaleppega seatud piirangutest uraani rikastamisele. Itaalias Luttachi mägikülas sõitis purjus autojuht kohaliku aja järgi kell 1.15 öösel otsa rühmale saksa turistidele. 17 inimesest kuus hukkusid, veel 11 inimest said vigastada, neist kolme vigastused olid ülirasked. Üks vigastatutest suri järgmisel päeval haiglas. Keenias Lamu maakonnas ründasid äärmusliku islamiliikumise Ash-Shabāb võitlejad Keenia ja Ameerika Ühendriikide vägede ühiskasutuses olevat sõjaväebaasi Camp Simba. Kannatanute täpne arv ei ole teada, Ameerika Ühendriigid kinnitasid kolme oma kodaniku hukkumist ja veel kahe haavata saamist. Prantsusmaal Metzis tulistasid politseinikud enesekaitseks meest, kes hüüdis "Allahu akbar!" ja ründas politseinikke noaga. Haavata saanud mees oli kantud isikute nimekirja, keda jälgiti seoste tõttu äärmuslike islamirühmitustega. Usbekistanis toimus parlamendivalimiste teine voor. Kahe vooru tulemusel võitis valimised Liberaaldemokraatlik Partei, mis sai 150-kohalises parlamendis 53 kohta, paremuselt teise tulemuse saavutas erakond Rahvuslik Ärkamine, mis sai 36 kohta. Venezuelas toimusid ilma eelneva väljakuulutamiseta parlamendi esimehe valimised. Parlamendi senist esimeest, ennast riigipea kohusetäitjaks kuulutanud Juan Guaidód parlamendi istungile ei lubatud. Parlamendi uueks esimeheks valiti Luis Parra, kes kohe ka ametisse vannutati ja keda president Nicolás Maduro valitsus kohe ka tunnustas. Ameerika Ühendriigid, Euroopa Liit ja mitmed Ladina-Ameerika riigid mõistsid valimiste läbiviimise ja tulemused hukka. Ameerika Ühendriikides teatas mööblit ja kodukaupu müüv kaupluste kett Pier 1 Imports, et sulgeb kuni 450 kauplust (umbes poole kogu oma kaupluste võrgust). Ettevõtte otsus tõi kaasa spekulatsioonid, et lähiajal esitab firma ka pankrotiavalduse. Iraani pealinnas Teheranis toimusid Ameerika Ühendriikide raketirünnakus tapetud kindral Qasem Soleimani leinatalitus, millel osalesid hinnanguliselt sajad tuhanded inimesed. Iraani riiklik meedia kõneles isegi miljonitest leinajatest. Marshalli Saarte parlament valis 20 poolthäälega riigi presidendiks David Kabua, tema vastaskandidaat Hilda Heine sai 12 häält. Nigeerias Borno osariigis Gamboru linnas rahvarohkel sillal toimunud pommiplahvatuses hukkus vähemalt 30 inimest ja veel vähemalt 35 inimest sai vigastada. Saksamaal Gelsenkirchenis lasid politseinikud maha neid noaga rünnanud 37-aastase türgi päritolu mehe. Politsei hinnangul oli tegemist vaimsete häiretega inimesega ja terroriaktiks tema tegu ei klassifitseeritud. Suurbritannias Manchesteris mõistis kohus eluaegse vangistuse 36-aastasele indoneeslasele Reynhard Sinagale, keda peetakse Suurbritannia ajaloo kõige suurema ohvrite arvuga sarivägistajaks. Kokku on ta süüdi mõistetud 159 seksuaalkuriteos, sealhulgas 136 vägistamisjuhtumis. Aastatel 2015–2017 langes tema ohvriks 48 noort meest, kelle isikud on teada, kuid oletatakse, et lisaks oli tal veel vähemalt 70 ohvrit, kelle isikuid pole õnnestunud kindlaks teha. Tegemist on teise talle määratud eluaegse vangistusega, kokku on tema üle peetud juba neli kohtuprotsessi. Eesti president Kersti Kaljulaid alustas kahepäevast töövisiiti Saksamaal Baieri liidumaal, kus ta osales aukülalisena liidumaad valitseva erakonna Kristlik-Sotsiaalse Liidu aastakonverentsil. Eestis Tallinnas toimus Sotsiaaldemokraatliku Erakonna Tallinna piirkonna üldkogu, millel valiti 98 poolthäälega piirkonna uueks esimeheks Raimond Kaljulaid. Argentina uus valitsus teatas, et ei tunnusta enam Venezuela parlamendi esimeest Juan Guaidód riigipea kohusetäitjana, vaid peab teda poliitilise opositsiooni liidriks. Seoses sellega tühistati ka eelmise valitsuse poolt Guaidó esindajale Elisa Trotta Gamusele antud diplomaatiline tunnustus. Austrias astus ametisse Sebastian Kurzi valitsus. Hispaania parlament kinnitas häältega 167:165 peaministriks Pedro Sáncheze. Indoneesias tabas Sumatra saart 6,2-magnituudine maavärin, mille kese asus Acehi provintsis 20,3 km sügavusel. Purustustest ega inimohvritest teateid ei laekunud. Iraani parlament võttis vastu seaduse, millega kuulutati kõik Ameerika Ühendriikide sõjaväelased terroristideks. Keenias Somaaliaga piirnevas Garissa maakonnas ründasid äärmusliku islamiliikumise Ash-Shabāb võitlejad mobiilsidefirma Safaricom telefonimasti. Islamistide ja masti valvanud politseinike vahel puhkenud tulevahetuses hukkus neli Keenia tsiviilisikut. Puerto Ricot tabas kohaliku aja järgi kell 4.24 6,4-magnituudine maavärin, mis tekitas saarel üleüldise elektrikatkestuse ja olulisi kahjustusi taristule. Hukkus üks inimene, vähemalt üheksa inimest sai vigastada. Iraani kaitsejõud tulistasid öösel üle 12 ballistilise raketi Iraagis asuva kahe õhuväebaasi pihta, mida kasutavad Ameerika Ühendriikide ja teiste NATO liikmesriikide sõdurid. Võimalike kahjustuste ja vigastatute kohta mingit informatsiooni ei antud. Eesti kaitseminister Jüri Luik kinnitas, et ühte neist baasidest kasutavad Eesti kaitseväelased rünnakus kannatada ei saanud. Ukraine International Airlinesi lend 752: Iraani pealinna Teherani rahvusvahelise lennujaama lähistel kukkus varahommikul mõni minut pärast õhkutõusmist alla lennufirmale Ukraine International Airlines kuulunud, Kiievisse teel olnud reisilennuk Boeing 737-800. Lennuki pardal viibis õnnetuse ajal 176 inimest, kes kõik hukkusid. Esialgsetel andmetel põhjustas õnnetuse tehniline rike, neli päeva hiljem tunnistas Iraani armee, et tulistas lennuki alla inimliku eksituse tõttu. San Marino parlament kiitis häältega 42:14 heaks riigi uue valitsuse, mis seejärel ka kohe ametivande andmisega ametisse astus. Somaalia pealinnas Muqdishos toimus parlamendi kontrollpunkti juures autopommi plahvatus, milles hukkus vähemalt kuus inimest ja veel umbes 12 inimest said vigastada. Rünnaku eest võttis vastutuse äärmuslik islamiliikumine Ash-Shabāb. Türgis İstanbulis avasid Türgi president Recep Tayyip Erdoğan ja Venemaa president Vladimir Putin Musta mere alt kulgeva gaasijuhtme TurkStream. Tseremoonial osalesid ka Bulgaaria peaminister Bojko Borisov ja Serbia president Aleksandar Vučić. Eestis teatas Tartu Ülikooli Kliinikumi juhatuse esimees Priit Eelmäe, et koondab kõigi Kliinikumi koosseisu kuuluvate kliinikute juhtide ametikohad. Abhaasia pealinnas Suhhumis toimusid meeleavaldused, millel nõuti president Raul Hadžimba tagasiastumist. Samal päeval võttis Abhaasia parlament häältega 19:4 vastu avalduse, milles soovitati samuti presidendil ametist lahkuda. Hadžimba teatas, et ei kavatse tagasi astuda ja lubas kriisi süvenemisel kehtestada riigis erakorralise seisukorra. Ukraine International Airlinesi lend 752: Kanada peaminister Justin Trudeau teatas luureallikatele viidates, et eelmisel päeval toimunud lennuõnnetuse põhjustas tõenäoliselt Iraani armee välja tulistatud maa-õhk tüüpi rakett. Peaministri hinnangul võis tegu olla eksitusega ja lennuk ei olnud rünnaku sihtmärgiks. Juba enne Trudeau avaldust olid samasugusele stsenaariumile viidanud Ameerika Ühendriikide ajakirjandusväljaanded. Mosambiigi president Felipe Nyussi vabastas ametist peaminister Carlos Agostinho do Rosário, et viimane saaks asuda täitma oma kohuseid parlamendi uue koosseisu liikmena. Sint Maartenis toimusid parlamendivalimised. Valimisaktiivsus oli 59,4%. Suurbritannia parlamendi alamkoda House of Commons kiitis häältega 330:231 heaks leppe Suurbritannia lahkumiseks Euroopa Liidust 31. jaanuaril 2020. Eestis anti üle aunimetus aasta arst 2019. Aunimetuse pälvis Väike-Maarja perearst Mall Lepiksoo, kellele andsid tiitli üle peaminister Jüri Ratas ja sotsiaalminister Tanel Kiik. Abhaasia ülemkohus tühistas septembris 2019 peetud presidendivalimiste tulemused ja andis korralduse läbi viia uued presidendivalimised. President Raul Hadžimba lubas kohtu otsuse vaidlustada. Omaanis suri 79-aastasena riiki ligi 50 aastat valitsenud sultan Qābūs ibn Sa‘īd. Sint Maartenis astus seoses eelmisel päeval toimunud parlamendivalimistega ametist tagasi peaministri kohusetäitja Silveria Jacobs. Tuneesia parlament lükkas häältega 134:72 tagasi peaministrikandidaadi Habib Jemli välja pakutud valitsuse koosseisu. ÜRO Julgeolekunõukogus toimus hääletus Süüriale humanitaarabi andmise jätkamise üle, mis kiideti hääletusel heaks. Esimest korda osales hääletusel ÜRO Julgeolekunõukogu liikmena Eesti. Eestis oli ametlikul visiidil Soome peaminister Sanna Marin, kes kohtus Eesti presidendi Kersti Kaljulaidi ja peaministri Jüri Ratasega. Samuti külastas Marin Kumu kunstimuuseumi. Postimehes ilmus Eesti haritlaste 500 kiri, mis paneb ette Eestile kahjulik Rail Balticu projekt peatada. Tartu Ülikooli Kliinikumi koosseisu kuuluva 16 kliiniku juhid avaldasid umbusaldust Kliinikumi juhatuse esimehele Priit Eelmäele. Ukraine International Airlinesi lend 752: Iraani kaitsejõud tunnistasid Ukraina reisilennuki allatulistamist ja möönsid, et vahejuhtum leidis aset inimliku eksituse tõttu. Avaliku vabanduse ja kahetsusega esinesid nii Iraani president Ḩasan Rūḩānī kui ka välisminister Moḩammad Javād Z̧arīf. Iraani linnades vallandusid taas suured valitsusvastased meeleavaldused, seekord avaldati meelt ka seoses Ukraina reisilennuki allatulistamisega Iraani armee poolt. Meeleavaldused jätkusid vaatamata julgeolekujõudude tänavatele toomisele ka järgmistel päevadel. Omaani uueks sultaniks kuulutati eelmisel päeval surnud sultani Qābūs ibn Sa‘īdi onupoeg Haitham ibn Tāriq, kes samal päeval ka troonile asus. Poola pealinnas Varssavis avaldasid tuhanded inimesed meelt seaduseelnõu vastu, mis lubaks valitsusel karistada kohtunikke, kes seavad kahtluse alla valitsuse algatatud reforme. Meeleavaldusel osalesid ka mitmed oma ametirüüd kandvad Poola ja mitmete teiste Euroopa Liidu liikmesriikide kohtunikud. Suurbritannias taastusid Põhja-Iirimaa parlamendi volitused, kuna Demokraatlik Unionistlik Partei ja Sinn Féin saavutasid uue kokkuleppe võimu jagamiseks. Valitsuskriis oli Põhja-Iirimaal kestnud kolm aastat. Uueks peaministriks nimetas parlament Demokraatliku Unionistliku Partei esimehe Arlene Fosteri. Taiwanil toimusid parlamendi- ja presidendivalimised. 57,1% häältega valiti ametisse tagasi senine president Cai Yingwen. Ka parlamendivalimistel oli edukaim tema Demokraatlik Progressiivne Partei, mis võitis 34% häältest ja sai 61 kohta 113-liikmelises parlamendis. Valimisaktiivsus oli 73,8%. Eestis Saaremaal Risti–Virtsu–Kuivastu–Kuressaare maantee 128. kilomeetril toimus raske liiklusõnnetus, kus kahe sõiduauto kokkupõrkes hukkus kolm inimest. Hukkunute seas oli ka imik. Õnnetuse põhjustas joobeseisundis autot juhtinud ja kiirust ületanud 34-aastane mees. Abhaasias astus vaatamata oma varasematele lubadustele seda mitte teha ametist tagasi president Raul Hadžimba. Riigi keskvalimiskomisjon kuulutas 22. märtsiks välja uued presidendivalimised. Ameerika Ühendriikides California osariigis Santa Monicas toimus filmikriitikute auhinna Critics' Choice Awards auhinnagala. Parima filmi auhinna sai Quentin Tarantino lavastatud draamakomöödia "Once Upon a Time in Hollywood", parima lavastaja auhind anti kahele režissöörile – Sam Mendesele filmi "1917" eest ja Bong Joon-hole filmi "Parasiit" eest. Parima meespeaosatäitja auhinna pälvis Joaquin Phoenix nimirolli eest filmis "Jokker" ja parima naispeaosatäitja auhinna Renée Zellweger Judy Garlandi rolli eest filmis "Judy". Telesarjadest tunnistati parimaks komöödiasarjaks Amazoni toodetud "Fleabag" ja parimaks draamasarjaks HBO toodetud "Succession". Gambia võimud hoiatasid riigi endist diktaatorit Yahya Jammeh'd kodumaale tagasipöördumise eest, teatades, et ei ole võimelised tagama tema turvalisust. Võimude hoiatus oli reaktsioon Jammeh' erakonna pressiesindaja teatele, et Jammeh võib igal ajal eksiilist Ekvatoriaal-Guineas Gambiasse tagasi pöörduda. Hispaania peaminister Pedro Sánchez esitas kuningale oma uue valitsuse koosseisu. Võtmekohtadest vahetus seal vaid välisminister, kelleks sai Arancha González Laya. Jaapani peaminister Shinzō Abe alustas visiiti Saudi Araabias. Tegemist oli peaministri poliitilise karjääri esimese ametliku visiidiga Lähis-Ida piirkonda. Saudi Araabias kohtus ta kuningas Salmān ibn ‘Abd al-‘Azīz Āl Sa‘ūdi ja krooniprintsi Muḩammad ibn Salmān Āl Sa‘ūdiga. Maltal valis valitseva Tööpartei kongress erakonna uueks esimeheks Robert Abela, kellest sai päev hiljem ka riigi uus peaminister. Saksamaal Dortmundis evakueeriti ajutiselt kesklinnast 14 000 inimest, et teha kahjutuks Teise maailmasõja ajast pärinevad pommid. Eestis Pärnumaal Kirblas peeti Jüri Uluotsa mälestuspäeva, millega tähistati ühtlasi tema 130. sünniaastapäeva. Üritusel osales ka XIV Riigikogu esimees Henn Põlluaas. Eesti taksoteenust vahendav ettevõte Bolt peatas teenuste osutamise Soomes, kuna pidas Soomes kehtivat tururegulatsiooni liiga karmiks. Abhaasia parlament rahuldas president Raul Hadžimba tagasiastumispalve ja nimetas presidendi kohusetäitjaks peaminister Valeri Bganba. 2020. aasta Ameerika Ühendriikide presidendivalimised: Ameerika Ühendriikides teatas senaator Cory Booker, et loobub pürgimast Demokraatliku Partei presidendikandidaadiks. Hispaanias astus ametisse peaminister Pedro Sáncheze uus valitsus. Lõuna-Korea parlament kinnitas häältega 164:109 peaministriks Chung Sye-kyuni. Malta peaministrina astus ametisse Robert Abela. Marshalli Saarte presidendina astus ametisse David Kabua. Pakistanis rahuldas Lahore kõrgem kohus riigi endise presidendi Pervez Musharrafi kaebuse, tühistades talle erikohtu poolt määratud surmanuhtluse ja kuulutas kogu tema üle peetud kohtuprotsessi põhiseadusevastaseks. Rootsi pealinnas Stockholmis Östermalmi linnaosas toimus kohaliku aja järgi kella 1 paiku öösel tugev plahvatus. Esialgsetel andmetel plahvatuses keegi kannatada ei saanud, küll purunesid aga läheduses asuvate majade aknad. Eesti president Kersti Kaljulaid kutsus tagasi Eesti suursaadiku Kosovos Eve-Külli Kala ja nimetas tema asemele Sander Soone. Eesti Hoiuraamatukogu direktorina alustas tööd Gerda Kordemets. Tartu Ülikooli Kliinikumi nõukogu otsustas jätta kliinikumi juhatuse esimehe Priit Eelmäe ametisse ja mitte tagasi pöörata Eelmäe kavandatavat struktuurireformi. Seega jättis nõukogu rahuldamata Eelmäele alluva 16 kliiniku juhtide taotluse ta ametist vabastada. Ameerika Ühendriikides astus Mississippi osariigi kubernerina ametisse Tate Reeves. 2020. aasta Ameerika Ühendriikide presidendivalimised: Ameerika Ühendriikide telekanalis CNN toimus Demokraatliku Partei presidendikandidaadiks pürgijate viimane teledebatt enne parteisiseste eelvalimiste algust. Ameerika Ühendriikide tarkvarafirma Microsoft lõpetas ametlikult tehnilise toe ja uuenduste pakkumise arvutite operatsioonisüsteemile Windows 7. Austraalias teatas tagasiastumisest Tasmaania peaminister Will Hodgman. Euroopa Komisjoni peasekretäriks nimetati Lätist pärit Ilze Juhansone, kes oli alates maist 2019 olnud ametis peasekretäri kohusetäitjana. Guatemala presidendina astus ametisse Alejandro Giammattei. Tema valitsuses sai välisministriks Pedro Brolo, siseministriks Édgar Godoy Samayoa ja rahandusministriks Álvaro González Ricci. Hispaanias Kataloonias La Canonja linnas toimus naftakeemiaettevõttele Industrias Químicas del Óxido de Etileno kuuluvas tehases plahvatus, selle tagajärjel sai alguse põleng. Õnnetuses hukkus kolm ja sai vigastada kaheksa inimest. Iirimaa peaminister Leo Varadkar kuulutas 8. veebruariks välja ennetähtaegsed parlamendivalimised ja palus president Michael D. Higginsil parlamendi praegune koosseis laiali saata. Korralised valimised oleksid pidanud toimuma 2021. aastal. Lõuna-Koreas astus ametisse eelmisel päeval parlamendilt heakskiidu saanud peaminister Chung Sye-kyun. Suurbritannia peaminister Boris Johnson lükkas tagasi Šotimaa peaministri Nicola Sturgeoni taotluse korraldada Šotimaa iseseisvumise küsimuses uus rahvahääletus. Johnson tõi põhjenduseks, et eelmise referendumi korraldamisel oli Šoti valitsus andnud lubaduse hääletada selle küsimuse üle mitte sagedamini kui ühe korra põlvkonna kestel. Venezuela president Nicolás Maduro teatas oma aastakõnes, et kavatseb 2020. aastal korraldada ennetähtaegsed parlamendivalimised. Eestis mõistis Harju Maakohus Keskerakonna poliitiku, XIV Riigikogu liikme Kalev Kallo süüdi kaasaaitamises altkäemaksu andmisele ja võtmisele ning karistas teda selle eest pooleteise aasta piikuse tingimisi vangistusega. Kallo lubas otsuse edasi kaevata. Keskkriminaalpolitsei pidas kinni Otepää vallavanema Kaido Tambergi ja abivallavanema Kajar Lepiku, kellele esitati süüdistused omastamises ja usalduse kuritarvitamises. Viimsi vallavolikogu valis 12 poolthäälega uueks vallavanemaks maaeluministeeriumi endise kantsleri Illar Lemetti. Ameerika Ühendriikide Esindajatekoda saatis Ameerika Ühendriikide Senatile edasi president Donald Trumpi süüdistusaktid, mille alusel hakkab senat arutama presidendi ametist tagandamist. Ameerika Ühendriikide president Donald Trump ja Hiina asepeaminister Liu He allkirjastasid Washingtonis kahe riigi vahelise esimese etapi kaubandusleppe, mis pakub senisest paremat õiguslikku kaitset Ameerika Ühendriikide tehnoloogiale ning kohustab Hiinat ostma senisest suuremas mahus mitmesuguseid Ameerika Ühendriikide kaupu. Kreeka peaminister Kyriákos Mitsotákis esitas parlamendile kohtunik Aikateríni Sakellaropoúlou kandidatuuri Kreeka presidendi ametikohale. Valituks osutumisel saab temast esimene naisriigipea Kreeka Vabariigi ajaloos. Sudaani kaitsejõud teatasid, et surusid maha eelmisel päeval pealinnas Hartumis vallandunud mässukatse, mille taga olid eelmisele riigipeale ‘Umar Ḩasan Aḩmad al-Bashīrile ustavad sõdurid. Kokkupõrgetes hukkus ametlikel andmetel kaks ja sai vigastada neli sõdurit. Vatikanis nimetas paavst Franciscus rahvusvaheliste organisatsioonidega suhete korraldamise eest vastutavaks kantsleriks riigisekretariaadis Francesca Di Giovanni, kellest sai Vatikani ajaloo esimene naissoost tippametnik. Venemaa president Vladimir Putin pidas oma traditsioonilise aastakõne, milles tegi ettepaneku Venemaa põhiseaduse muutmiseks. Presidendi kõne järel teatas peaminister Dmitri Medvedev ametist lahkumisest. Samal päeval tegi president Putin ettepaneku uue valitsuse moodustamiseks maksuameti juhile Mihhail Mišustinile. Eestis teatas Tõnu Tõniste oma kandideerimisest Eesti Olümpiakomitee presidendiks. Eesti Keskerakonna juhatus heitis erakonnast välja Tartu abilinnapea Monica Ranna, kes vaatamata 2019. aastal Tartu piirkonnaorganisatsiooni sisetülide lahendamiseks antud lubadusele taanduda abilinnapea ametist keeldus siiski ametit vabatahtlikult maha panemast. Ameerika Ühendriikide Senat kiitis häältega 89:10 heaks uue vabakaubandusleppe Ameerika Ühendriikide, Kanada ja Mehhiko vahel (USCMA). Lõplikuks jõustumiseks peab lepingu allkirjastama ka president Donald Trump. Ameerika Ühendriigid möönsid esmakordselt, et 8. jaanuaril Iraagis asuvatele Ameerika Ühendriikide sõjaväebaasidele korraldatud raketirünnakus sai vigastada 11 Ameerika Ühendriikide kaitseväelast. Guatemala uus president Alejandro Giammattei katkestas diplomaatilised suhted Venezuela presidendi Nicolás Maduro valitsusega ja sulges Guatemala saatkonna Venezuela pealinnas Caracases. Venemaa Riigiduuma kinnitas 383 poolthäälega uueks peaministriks Mihhail Mišustini. Eesti president Kersti Kaljulaid alustas ametlikku kahepäevast visiiti Tšiilis. Visiidi esimesel päeval kohtus ta Tšiili presidendi Sebastián Piñeraga ja Tšiili parlamendi ülemkoja esimehe Jaime Quintanaga. Ameerika Ühendriikides Utah' osariigis Grantsville'is toimunud massitulistamises tappis alaealine poiss kolm last ja ühe naise. Seejärel suundus ta koos viienda, haavata saanud ohvriga haiglasse, kus politsei ta vahi alla võttis. Tegemist oli ohvriterohkeima massitulistamisega Utah' osariigis alates 2007. aastast. Boliivia parlament kiitis heaks nii enda kui ka ajutise riigipea Jeanine Áñezi volituste pikendamise, mis oleksid lõppenud 22. jaanuaril. Uued parlamendi- ja presidendivalimised peaksid toimuma 3. mail. Ukrainas esitas peaminister Oleksi Gontšaruk tagasiastumispalve seoses helisalvestise avaldamisega, kus ta kritiseeris president Volodõmõr Zelenskõi majanduspoliitikat. President lükkas tema tagasiastumispalve samal päeval tagasi. Eesti peaminister Jüri Ratas oli ametlikul visiidil Rootsis, kus ta kohtus Rootsi peaministri Stefan Löfveniga ning Rootsi suurpankade Swedbanki ja SEB juhtidega, kellega arutas rahapesu vastase võitlusega seotud küsimusi ja panganduse olukorda Eestis. Eestis heitis Sotsiaaldemokraatlik Erakond oma Tallinna linnavolikogu fraktsioonist usalduse kaotuse tõttu välja endise kohtuniku Helve Särgava. Särgava lahkus erakonnast juba suvel 2019, kuid oli seni jätkanud linnavolikogus SDE fraktsiooni liikmena. Jeemenis Ma'rībi linnas asuvale sõjaväebaasile korraldatud raketi- ja droonirünnakus hukkus vähemalt 80 sõjaväelast. Saudi Araabia ja Jeemeni rahvusvaheliselt tunnustatud valitsus süüdistasid rünnakus suurt osa riigi territooriumist kontrollivaid šiiitlikke al-Ḩūthiyyūni mässulisi, kes hiljem ka rünnaku eest vastutuse võtsid. Liibanoni pealinna Beiruti kesklinnas puhkesid ulatuslikud kokkupõrked meeleavaldajate ja julgeolekujõudude vahel, hinnanguliselt sai kokku vigastada 400 inimest. Mosambiigis astus ametisse Carlos Agostinho do Rosário uus valitsus, kus Verónica Macamo Dlhovo sai välisministriks, Jaime Bessa Neto kaitseministriks, Amade Miquidade siseministriks; eelmisest valitsusest jätkas rahandusministrina Adriano Maleiane. Suurbritannias teatati, et prints Harry ja tema abikaasa Meghan loobuvad oma kuninglike tiitlite kasutamisest. Juba varem olid Harry ja Meghan teatanud, et loobuvad kuninglike esinduskohustuste täitmisest. Eestis Mäos toimus Vabaerakonna esinduskogu, millel arutati võimalust kandideerida järgmistel kohaliku omavalitsuse valimistel mõne teise erakonna nimekirjas. Ühe variandina kerkis üles ka erakonna ühinemine mõne teise erakonnaga, sest Vabaerakonna liikmete arv on langenud kriitilise piirini ja erakonda võib oodata ees sundlõpetamine. Boliivia endine president Evo Morales teatas, et tema erakond Movimiento al Socialismo esitab presidendikandidaadiks endise majandusministri Luis Arce. Valimispettuses süüdistatud Moralesel endal on keelatud valimistel kandideerida. Hiinas avalikustas riikliku arengu ja reformi komitee uue keskkonnapoliitika alused, mille kohaselt keelustatakse kõigis linnades 2022. aastal ühekordsete plastkottide kasutamine. Erandina võivad neid veel kuni 2025. aastani kasutada värskeid toidukaupu müüvad turud ja kauplused. Samuti keelatakse majutusasutustel 2025. aastast ühekordsete plasttarvikute kasutamine. Tegemist on Hiina esimese katsega piirata plasttoodete kasutamist, müüki ja tootmist. Komooridel toimus parlamendivalimiste esimene voor, mille käigus valiti ümber 19 parlamendikohta. Nendest 16 võitis erakond Convention pour le Renouveau des Comores. Valimisaktiivsus oli 61,5%. Prantsusmaal Pariisis avaldasid tuhanded inimesed meelt uue bioeetikaseaduse eelnõu vastu, mis võimaldaks lisaks heteroseksuaalses paarisuhtes naistele viljatusravist osa saada ka üksikutel naistel ja samasoolistel paaridel. Tšehhis Vejprty linnas puhkes kohaliku aja järgi kella 4 ja 5 vahel hommikul kohalikus hooldekodus tulekahju. Põlengus hukkus kaheksa inimest, veel 30 inimest sai vigastada, neist kahe vigastused olid eluohtlikud. Austraalias astus Tasmaania peaministrina ametisse Peter Gutwein. Eurovisiooni lauluvõistluse peaprodutsendiks nimetati rootslane Martin Österdahl, kes astub ametisse pärast 2020. aasta võistluse toimumist. Kosovo president Hashim Thaçi nimetas uueks peaministriks Albin Kurti. Liibüa rivaalitsevate valitsuste esindajad allkirjastasid Berliinis dokumendi relvarahu sõlmimiseks ja relvastatud rühmituste desarmeerimiseks. Rahulepingu allkirjastamist vahendasid Saksamaa liidukantsler Angela Merkel ja välisminister Heiko Maas. Norras lahkus valitsuskoalitsioonist liberaal-rahvuslik Progressipartei, mis tähendas ka partei esimehe Siv Jenseni taandumist rahandusministri ametikohalt. Šveitsis Davosis algas Maailma Majandusfoorumi tippkohtumine. Eestit esindas tippkohtumisel peaminister Jüri Ratas. Tuneesia president Qais Su‘ayyid tegi ettepaneku uue valitsuse moodustamiseks sotsiaaldemokraadist poliitikule Elyes Fakhfakhile. Usbekistanis astus seoses parlamendivalimistega ametist tagasi peaminister Abdulla Aripov. Valgevene president Alaksandr Łukašenka nimetas uueks kaitseministriks senise Lääne operatiivväejuhatuse ülema, kindralmajor Viktar Hrenini. Venemaal Permis lõhkes öösel elumaja keldris asunud hotellis Karamel kuumaveetoru. Tekkinud üleujutuses hukkus viis inimest, veel kolm inimest viidi põletushaavadega haiglasse. Venemaa president Vladimir Putin vabastas ametist riigi peaprokuröri Juri Tšaika ja nimetas tema asemele Igor Krasnovi. Eestis otsustas Reformierakonna Tartu piirkonna juhatus lõpetada linnavolikogus koostöö Keskerakonnaga ja alustada uue koalitsiooni moodustamiseks konsultatsioone Sotsiaaldemokraatliku Erakonnaga. Eesti suursaadik Kanadas Toomas Lukk avas Vancouveris Eesti aukonsulaadi, kus alustasid tööd aukonsul Eveleen Roy Jaager ja aseaukonsul Evi Olga Mustel. Ameerika Ühendriikides ja Taiwanis registreeriti esimesed uude, Hiinast levima hakanud koroonaviirusega nakatumise juhtumid. Tegemist oli esimeste haigestunutega väljaspool Hiina territooriumi. Ameerika Ühendriikides algas rahvaloendus. Ameerika Ühendriikide Senatis algas kohtuprotsess president Donald Trumpi üle, keda süüdistatakse Kongressi töö takistamises ja katsetes mõjutada välisriike sekkuma 2020. aasta presidendivalimiste käiku. Tegemist on kolmanda korraga Ameerika Ühendriikide ajaloos, kui presidenti on püütud ametist tagandada. Iraagi pealinnas Bagdadis avasid julgeolekujõud tule linna läbiva maantee blokeerinud meeleavaldajate pihta, hukkus üks ja sai haavata vähemalt 12 inimest. Liibanonis astus ametisse peaminister Ḩassān Diyābi valitsus. Suurbritannias teatas Jess Phillips, et loobub kandideerimast Leiboristliku Partei esimeheks. Sellega jäi erakonna esimehe kohale alles neli kandidaati – Rebecca Long-Bailey, Sir Keir Starmer, Lisa Nandy ja Emily Thornberry. Usbekistani president Shavkat Mirziyoyev nimetas AbdullaAripovi uuesti peaministriks. Venemaal Tomski oblastis Pritšulõmski külas öösel toimunud ühekorruselise puithoone põlengus hukkus vähemalt 11 inimest, kes kõik olid võõrtöölised Tadžikistanist ja Usbekistanist. Venemaal kinnitati ametisse peaminister Mihhail Mišustini valitsus, kus võtmekohtadel jätkasid peaminister Dmitri Medvedevi valitsuses töötanud ministrid. Eesti president Kersti Kaljulaid saabus Antarktikasse Kuningas George'i saarele, et tähistada Antarktika avastamise 200. aastapäeva ja osaleda lühiajaliselt selle sündmuse auks korraldatud ekspeditsioonil purjelaeval Admiral Bellingshausen. Eestis teatas Tallinna linnavolikogu liige, endine kohtunik Helve Särgava Eesti Keskerakonda astumisest. Ameerika Ühendriikides Seattle'is McDonald'si kiirtoidurestorani ees puhkenud vaidlus kasvas üle massitulistamiseks, milles hukkus üks ja sai vigastada veel seitse inimest, vigastatute seas oli ka 9-aastane laps. Hiina võimud kehtestasid riigis leviva ja juba 17 inimelu nõudnud uue koroonaviiruse tõttu Wuhani linnale täieliku karantiini, mis hakkas kehtima järgmisest päevast. Kellelgi ei lubatud linnast lahkuda ega linna siseneda. Itaalia välisminister Luigi Di Maio astus erakonna jätkuvalt väheneva toetuse tõttu tagasi valitseva Viie Tähe Liikumise esimehe ametikohalt. Kreeka parlament valis 261 poolthäälega riigi presidendiks Aikateríni Sakellaropoúlou, kellest saab ametisse astudes Kreeka ajaloo esimene naispresident. Paraguay võimud avalikustasid, et riigi presidendil Mario Abdo Benítezel diagnoositi dengepalavik. Sellele eelnenud nädalatel oli riigis palavikku haigestunud tuhandeid inimesi. Prantsusmaa president Emmanuel Macron alustas kahepäevast ametlikku visiiti Iisraelis, mille raames kohtus ta Iisraeli valitsusjuhi Binyamin Netanyahu, opositsiooni juhi Benny Gantzi ja Palestiina omavalitsuse presidendi Maḩmūd ‘Abbāsiga. Suurbritannia parlamendi ülemkoda kiitis heaks Suurbritannia Euroopa Liidust lahkumise (Brexit) seaduseelnõu, mille kohaselt lahkub Suurbritannia Euroopa Liidust 31. jaanuaril. Venemaa president Vladimir Putin nimetas endise peaprokuröri Juri Tšaika oma esindajaks Põhja-Kaukaasia föderaalringkonnas. Angola prokuratuur esitas ametliku süüdistuse rahapesus ja riigi finantside väärkasutuses miljardär Isabel dos Santosile, riigi rikkaimale inimesele ja endise presidendi José Eduardo dos Santosi tütrele. Hiina võimud teatasid, et riigis leviva uue koroonaviiruse ohvrite arv on tõusnud 26 inimeseni. Lisaks eelmisel päeval Wuhanis välja kuulutatud karantiinile laiendati see ka Ezhou Shi, Chibi, Huanggangi ja Zhijangi linnadele. Mitmesugused eri tasemel transpordipiirangud kehtestati kokku 10 linnale. Samal päeval teatas esimesest viirusega nakatumise juhtumist ka Singapur. Iisraelis Jeruusalemmas algas mitmete maailma riigijuhtide osavõtul holokausti mälestusfoorum, millega meenutati ühtlasi Auschwitzi koonduslaagri vabastamise 75. aastapäeva. Suurbritannia kuninganna Elizabeth II allkirjastas Suurbritannia Euroopa Liidust lahkumise (Brexit) seaduse, kinnitades lõplikult Suurbritannia Euroopa Liidust lahkumise 31. jaanuaril. Venemaa Riigiduumas läbisid ühehäälselt esimese lugemise president Vladimir Putini tehtud ettepanekud põhiseaduse muutmiseks. Eestis Tartu linnavolikogus algatasid Eesti Reformierakond ja Sotsiaaldemokraatlik Erakond abilinnapea Monica Ranna umbusaldamise. Eestis teatas meediakontsern Ekspress Meedia, et Postimehest lahkunud ajakirjanikud Holger Roonemaa, Martin Laine ja Oliver Kund asuvad tööle Ekspress Meedias, moodustades kontsernis väljaanneteülese uuriva ajakirjanduse toimetuse. Ameerika Ühendriikide president Donald Trump osales esimese ametis oleva presidendina Washingtonis toimunud iga-aastasel abordivastaste üritusel "March for Life". Iraagi pealinnas Bagdadis toimus rahumeelne meeleavaldus, millel osalenud kümned tuhanded inimesed nõudsid Ameerika Ühendriikide vägede lahkumist Iraagi territooriumilt. Norras nimetati uueks rahandusministriks Jan Tore Sanner. Prantsusmaa võimud kinnitasid kolme esimest haigestumisjuhtu, mille on põhjustanud Hiinast Wuhanist levima hakanud uus koroonaviirus. Kaks nakatunut hospitaliseeriti pealinnas Pariisis, veel üks Bordeaux' linnas. Tegemist oli esimeste kinnitust saanud haigusjuhtudega Euroopas. Saksamaal Rot am Sees toimus massitulistamine. Oma perekonna pihta tule avanud mees tappis kuus ja haavas veel kahte inimest, kõik ohvrid olid perekonnaliikmed. Politsei pidas 26-aastase tulistaja kinni. Türgis Anatoolia idaosas toimus 6,8-magnituudine maavärin, mille kese asus Sivrice linna lähistel. Maavärin tekitas ulatuslikke purustusi, kokku varisesid mitmed hooned. Hukkus vähemalt 35 inimest, veel üle 1000 inimese sai eri raskusastmega vigastusi. Eestis Tallinnas Saku Suurhallis toimus Eesti Muusikaauhindade gala. Aasta albumi ja aasta debüütalbumi auhinnad võitis Anna Kaneelina omanimelise albumiga, aasta popartistiks kuulutati Liis Lemsalu, aasta naisartisti auhind läks samuti Anna Kaneelinale ja aasta meesartisti auhind nublule. Hiinas ja teistes hiina kultuurimõjudega riikides tähistati traditsioonilise kuukalendri järgi Hiina uusaastat. Hiina teatas, et Wuhanist levima hakanud uue koroonaviiruse põhjustatud haigusse on riigis surnud juba 41 inimest, nakatunute arv maailmas oli kasvanud Maailma Terviseorganisatsiooni andmetel 1200 inimeseni. Viiruse levimise peatamiseks teatas Hongkong, et jätab pärast uusaasta pidustuste lõppu veel kaheks nädalaks suletuks kõik koolid. Samal päeval teatas neljast esimesest haigestumisest Austraalia. Iraagi pealinnas Bagdadis ja mitmetes teistes Iraagi lõunaosa linnades korraldasid julgeolekujõud operatsiooni meeleavaldajate vastu, et neid kesklinnast välja tõrjuda. Bagdadis meeleavaldajate telklaagrile korraldatud rünnakus hukkus neli ja sai vigastada veel kümneid inimesi. Liibanoni pealinnas Beirutis kogunesid sajad inimesed taas valitsushoone ette, et väljendada rahulolematust riigi uue valitsusega ja tähistada ühtlasi 100 päeva möödumist massiliste valitsusvastaste meeleavalduste algusest. Eestis Tartus toimus Elurikkuse Erakonna üldkogu, millel valiti erakonna peamiseks kõneisikuks ja peaministrikandidaadiks Rainer Kuuba. Ühtlasi otsustati alustada kõnelusi koostöö tegemiseks Vabaerakonnaga ja Eestimaa Rohelistega. Ameerika Ühendriikides California osariigis Calabasase linna lähistel toimunud helikopteriõnnetuses hukkus üheksa inimest, teiste seas korvpalliajaloo üks silmapaistvamaid mängijaid Kobe Bryant koos oma tütrega. Ameerika Ühendriikides Los Angeleses anti üle 26. Grammy auhinnad. Kokku kuus auhinda – aasta singli, aasta loo, aasta albumi, aasta popalbumi, parima uue artisti ja parima produktsiooni kategoorias – võitis 18-aastane Billie Eilish. Austrias Burgenlandi liidumaal toimusid kohaliku parlamendi valimised. Valimised võitis 49,9% häältega Austria Sotsiaaldemokraatlik Partei, saades 36-liikmelises parlamendis absoluutse enamuse ehk 19 kohta. Valimisaktiivsus oli 74,9%. Boliivia riigipea kohusetäitja Jeanine Áñez kutsus oma valitsuse liikmeid ametist tagasi astuma, et ametisse nimetada uus valitsuskabinet. Hiina võimud teatasid, et uue koroonaviiruse põhjustatud haiguse tõttu surnute arv on tõusnud 56 inimeseni. Ühtlasi kehtestati täiendavad piirangud linnadevahelisele liiklusele. Iraagi pealinnas Bagdadis tulistati Ameerika Ühendriikide saatkonna pihta mitu raketti, millest kolm tabasid saatkonna territooriumi. Vigastada sai vähemalt üks inimene. Itaalias toimunud maakondade juhtide valimistel valiti Emilia Romagna maakonna presidendiks 51,4% häältega Stefano Bonaccini ja Calabria maakonna presidendiks 55,3% häältega Jole Santelli. Peruus toimusid parlamendivalimised. Valimised võitis liberaalne erakond Acción Popular, mis kogus 10,3% häältest ja sai 130-liikmelises parlamendis 24 kohta, paremuselt teise tulemuse saavutas 8,3% häälte ja 16 kohaga kristlik-fundamentalistlik erakond Peruu Põllumajanduslik Rahvarinne. Türgi president Recep Tayyip Erdoğan alustas koos teda saatnud äridelegatsiooniga ametlikku visiiti Alžeerias. Esimesel päeval kohtus ta Alžiiris president Abdelmadjid Tebbounega ja arutas võimalusi Liibüa kodusõjale rahumeelse lahenduse leidmiseks. Afganistani idaosas kukkus alla Ameerika Ühendriikide õhujõudude lennuk E-11A, kõik selle pardal viibinud viis inimest hukkusid. Belgia endine kuningas Albert II tunnistas, et kuus aastat kohtutes tema isaduse tõestamist nõudnud Delphine Boël on tõepoolest tema tütar 1960. aastate abieluvälisest suhtest. Hiina peaminister Li Keqiang külastas Wuhani, et inspekteerida, kuidas edeneb tegevus uue koroonaviiruse leviku tõkestamiseks. Samuti külastas ta linna raviasutusi, kus vestles meedikute ja patsientidega. Kanada peaminister Justin Trudeau' valitsus võitis häältega 181:139 parlamendis toimunud usaldushääletuse. Liibanoni parlament kinnitas häältega 49:13 Liibanoni 2020. aasta riigieelarve. Eelarve pälvis kohe majandusanalüütikute ja opositsiooni terava kriitika, kuna sellesse sisse kavandatud eelarvepuudujääk (6%) oli näidatud valitsevaid majandusolusid arvestades tegelikust defitsiidist sihilikult väiksemana. Saksamaa võimud kinnitasid, et Baieri liidumaal tehti kindlaks riigi esimene haigusjuhtum, kus inimene oli nakatunud Hiinast levima hakanud uude koroonaviirusega. Ühtlasi oli tegemist esimese juhtumiga Euroopas, mille puhul suudeti näidata selle viiruse kandumist inimeselt inimesele. Sloveenias astus ametist tagasi rahandusminister Andrej Bertoncelj. Kohe pärast seda teatas oma tagasiastumisest ka peaminister Marjan Šarec. Eesti ettevõtja Indrek Neivelt avalikustas, et müüs talle kuulunud finantsteenuste ettevõtted Pocosys ja Pocopay Norra veebiteenuste ettevõttele Opera Software. Tehingu hinda pooled ei avalikustanud. Ameerika Ühendriikides Illinois' osariigis Springfieldi lähistel toimunud lennuõnnetuses Piper Aerostar väikelennukiga hukkus kolm inimest, teiste seas Springfieldi endine linnapea Frank Edwards koos abikaasaga. Araabia Ühendemiraadid teatasid, et riigi esimene tuumaelektrijaam on käikuandmiseks valmis. Jaama avamine on veninud alates 2017. aastast. Tegemist on ühtlasi araabia maade esimese eraomandis tuumaelektrijaamaga. Iisraeli peaminister Binyamin Netanyahu võttis Knessetist tagasi oma avalduse õigusliku puutumatuse taotlemiseks. Samal päeval esitati talle ametlikud süüdistused altkäemaksu võtmises, pettuses ja usalduse kuritarvitamises. Iisraeli peaminister Binyamin Netanyahu ja Ameerika Ühendriikide president Donald Trump avalikustasid kohtumisel Jeruusalemmas Trumpi administratsiooni välja töötatud uue rahuplaani. Selle kohaselt luuakse küll eraldi Palestiina riik, kuid viimane peab loovutama Iisraelile mitmed Jordani Läänekalda alad ja rahuldama mitmed peaaegu võimatud tingimused oma riiklusele rahvusvahelise tunnustuse saamiseks. Rahuplaani avalikustamine kutsus esile Palestiina omavalitsuse protestid ja vallandas palestiinlaste ulatuslikud meeleavaldused. Jamaica rannikul leidis aset 7,7-magnituudine maavärin, millele järgnes mitu järeltõuget. Suuri purustusi ega märkimisväärseid hiidlaineid maavärinaga ei kaasnenud. Kataris astus tagasi peaminister ‘Abd Allāh ibn Nāşir Āl Thānī. Emiir Tamīm ibn Ḩamad Āl Thānī rahuldas selle ja nimetas uueks peaministriks Khālid ibn Khalīfah ibn ‘Abd al-‘Azīz Āl Thānī, kes võttis endale ühtlasi ka siseministri portfelli. Tadžikistani peaprokurör Jussuf Rahmon teatas, et julgolekuorganid on vahistanud 113 inimest, kes kuulusid riigis keelustatud islamistlikku organisatsiooni Moslemi Vennaskond. Uus-Meremaa peaminister Jacinda Ardern määras parlamendivalimiste toimumise kuupäevaks 19. septembri. Samal päeval korraldatakse riigis ka rahvahääletus eutanaasia ja kanepi kui mõnuaine legaliseerimiseks. Bulgaaria parlamendis võitis peaminister Bojko Borisovi valitsus umbusaldushääletuse. Umbusaldamise poolt hääletas 102, selle vastu 124 parlamendi liiget. Euroopa Parlament võttis häältega 621:49 vastu seaduse, millega kinnitati Suurbritannia lahkumine Euroopa Liidust (Brexit) 31. jaanuaril. Indias Maharashtra osariigis toimus raske liiklusõnnetus, milles põrkasid kokku buss ja autorikša. Kokkupõrke tagajärjel sõitsid mõlemad masinad teelt välja. Hukkus 26 inimest ja veel 32 inimest sai vigastada. Mali peaminister Boubou Cissé teatas kavast suurendada 2020. aastal kaitsejõudude isikkoosseisu 50% võrra, et võidelda efektiivsemalt riigis tegutsevate islamistlike äärmusorganisatsioonidega. NATO üheks abipeasekretäriks nimetati Läti diplomaat Baiba Braže. Sloveenia parlament rahuldas peaminister Marjan Šareci tagasiastumispalve, kuni uue valitsuse moodustamiseni jäi ta edasi valitsusjuhi kohusetäitjaks. Suurbritannia valitsus teatas, et taasriigistab raudtee-ettevõtte Northern, mis ei ole suutnud alates kevadest 2018 tagada rongiliikluse vastavust sõiduplaanidele. Valitsuse otsus jõustub 1. märtsil, algselt pidi Northerni emaettevõtte Arriva Rail UK leping kehtima 2025. aastani. Suurbritannia ajaleht The Guardian teatas esimese suure päevalehena, et loobub oma lehekülgedel fossiilkütuseid tootvate firmade reklaamide avaldamisest. Venemaal vabastati ametist Tšuvaši Vabariigi pea Mihhail Ignatjev, tema kohuseid asus täitma Oleg Nikolajev. Eestis võttis XIV Riigikogu häältega 56:45 vastu seaduse, millega muudeti kogumispensioni teise sambaga liitumine vabatahtlikuks ja loodi võimalus ka teisest sambast väljumiseks juba sellega liitunud inimestele. Seaduses ette nähtud muudatused hakkavad samm-sammult jõustuma jaanuarist 2021. Tallinna linnavalitsus vabastas ametist Tallinna Linnamuuseumi direktori Triin Siineri. Direktori vabastamise vastu avaldas protesti suurem osa muuseumi töötajatest. Hiina võimude teadete kohaselt kasvas riigis levinud uude koroona tõttu surnute arv 170 inimeseni, nakatumisjuhtumeid oli riigis selle kuupäeva seisuga kindlaks tehtud 1700. Iisrael ja Itaalia peatasid koroonaviiruse leviku tõttu kogu reisilennuliikluse Hiinaga. Juba varem olid mitmed suured Euroopa lennufirmad oma algatusel peatanud lennud Hiina lennujaamadesse. Prantsusmaal Pariisis tühistas apellatsioonikohus madalama astme kohtu süüdimõistva otsuse ja mõistis laste seksuaalse kuritarvitamise varjamises süüdistatud Lyoni peapiiskopi kardinal Philippe Barbarini õigeks. Rootsi pealinnas Stockholmis varastati öösel kunstigaleriist Couleur kümmekond Salvador Dalí tööd, mille koguväärtus oli umbes 400 000 eurot. Saksamaa suurim kommertspank Deutsche Bank avalikustas oma 2019. aasta majandustulemused, mille kohaselt teenis pank 5,7 miljardit eurot kahjumit. Pank on olnud kahjumis viimased viis aastat. Valgevene kaubandusministeerium teatas, et tõstab ühepoolselt alates 1. veebruarist Venemaa nafta transiidile kehtestatud tariife üle 6%. Valgevene ja Venemaa läbirääkimised tariifide üle tulemusi ei andnud. Eestis alustas Postimehe peatoimetajana tööd Mart Raudsaar. Eesti Kunstiakadeemia valimiskogu valis ühehäälselt ülikooli rektoriks tagasi Mart Kalmu. 2020. aasta Ameerika Ühendriikide presidendivalimised: Ameerika Ühendriikides teatas Demokraatliku Partei presidendikandidaadiks pürginud John Delaney, et loobub edasises valimiskampaanias osalemast. Ameerika Ühendriikide Senat lükkas häältega 51:49 tagasi ettepaneku kutsuda president Donald Trumpi üle peetavale kohtuprotsessile täiendavaid tunnistajaid, avades sellega tee lõpphääletusele presidendi süüasjas. Belgia kuningas Philippe I tegi Koen Geensile ülesandeks alustada läbirääkimisi valitsuse moodustamiseks. Hispaania võimud kinnitasid, et on kindlaks teinud esimese Hiinast levima hakanud uue koroonaviiruse juhtumi oma territooriumil. Prantsusmaa peaminister Édouard Philippe teatas, et kavatseb kandideerida Le Havre'i linnapeaks. Sellele vaatamata kinnitas ta ühtlasi oma valmisolekut jätkata valitsusjuhi ametis. Suurbritannia lahkus Euroopa Liidust (Brexit). Venemaal Peterburis varises kokku 1979. aastal ehitatud ja juba eelmisel aastal lammutamisele määratud linna suurim spordihall. Õnnetuses hukkus üks inimene. Eestis valis Tallinna Tehnikaülikooli nõukogu uus koosseis nõukogu esimeheks tagasi Gunnar Oki ja kuulutas ühtlasi välja ülikooli uue rektori valimised. Eesti Muusika- ja Teatriakadeemias anti üle Eesti Kultuurkapitali aastapreemiad. USA Illinois' osariik legaliseeris kanepi ERR Uudised, 2.01.2020. Neun Premieren bei Neujahrskonzert ORF Wien, 31.10.2019. Israel's Netanyahu says he will seek immunity in graft cases Reuters, 1.01.2020. Mittekodanike Lätis sündinud lapsed saavad automaatselt kodakondsuse ERR Uudised, 1.01.2020. Palau is first country to ban 'reef toxic' sun cream BBC News, 1.01.2020. January 2020 Rulers.org (vaadatud 4.01.2020). Uuest aastast kerkis alampalk ERR Uudised, 1.01.2020. Eestist sai ÜRO julgeolekunõukogu liige ERR Uudised, 1.01.2020. Uus Eesti, Läti ja Soome ühine gaasiturg alustas tööd ERR Uudised, 1.01.2020. Julián Castro Drops Out Of The Democratic Presidential Race NPR, 2.01.2020. Iraani revolutsioonikaardi kindral Soleimani hukkus USA raketilöögis ERR Uudised, 3.02.2020. Italy's 5-Star expels senator further reducing slim government majority Reuters, 2.01.2020. Kreeka, Küpros ja Iisrael allkirjastasid gaasitoruleppe ERR Uudised, 2.01.2020. Taiwan military chief among eight killed in helicopter crash landing The Guardian, 2.01.2020. Turkey's parliament approves military deployment to Libya Al Jazeera, 2.01.2020. Poola õhuväelased asusid esimest korda Ämarist Balti riikide õhuruumi valvama ERR Uudised, 2.01.2020. Cambodia building collapse kills 36 people, injures 23 others Reuters, 5.01.2020. Liibüa sõjapealik Haftari kuulutas riigis välja üldmobilisatsiooni ERR Uudised, 4.01.2020. Haftar issues 'call to arms' over possible Turkey intervention Al Jazeera, 4.01.2020. Prantsuse politseinikud tapsid mehe, kes inimesi pussitas ERR Uudised, 3.01.2020. Venemaa peatas naftatarned Valgevenele ERR Uudised, 3.01.2020. Maaeluministeeriumi kantsleriks saab Tiina Saron ERR Uudised, 3.01.2020. Burkina Faso bus blast: Students among 14 dead BBC News, 14.01.2020. Iraagis tabasid raketid Bagdadi üliturvatud tsooni ja väebaasi ERR Uudised, 4.01.2020. Trump and Rouhani trade warnings after killing of top general CNN, 5.01.2020. Venemaa taastas naftatarned Valgevenele ERR Uudised, 4.01.2020. Selgusid Kuldgloobuste võitjad, enim auhindu kogus Tarantino "Ükskord Hollywoodis" ERR Menu, 6.01.2020. Iraq wants foreign troops out after air strike; Trump threatens sanctions Reuters, 5.01.2020. Iraani valitsus teatas tuumaleppe piirangutest taganemisest ERR Uudised, 5.01.2020. Luttach crash: Car ploughs into crowd of tourists in Italy, killing at least six The Independent, 5.01.2020. Camp Simba: Three Americans killed in Kenya base BBC News, 5.01.2020. French police shoot and wound knifeman shouting 'Allahu akbar' in Metz Reuters, 5.01.2020. Venezuela crisis: Two lawmakers claim Speaker role BBC News, 6.01.2020. Pier 1 will close up to 450 stores CNN, 6.01.2020. Soleimani: Huge crowds pack Tehran for commander's funeral BBews, 6.01.2020. Thirty killed in northeast Nigeria bomb blast on crowded bridge Reuters, 6.01.2020. Gelsenkirchen knifeman killed by German police 'mentally ill' BBC News, 6.01.2020. Reynhard Sinaga: 'Evil sexual predator' jailed for life for 136 rapes BBC News, 6.01.2020. President Kaljulaid sõidab täna töövisiidile Saksamaale Vabariigi Presidendi Kantselei, 6.01.2020. Tallinna sotsiaaldemokraadid valisid juhiks Raimond Kaljulaidi ERR Uudised, 6.01.2020. Argentina revokes credentials of representative for Venezuela's Guaido Reuters, 7.01.2020. No immediate reports of damage, injuries in Indonesia's 6.2-magnitude quake Reuters, 7.01.2020. Iraani parlament kuulutas kõik USA sõjaväelased terroristideks ERR Uudised, 7.01.2020. Four Kenyan civilians killed in al Shabaab attack on telecom mast Reuters, 7.01.2020. 6.4-magnitude quake strikes Puerto Rico, killing at least 1 amid heavy seismic activity NBC News, 8.01.2020. Pentagon: Iraan tulistas üle tosina raketi kahe baasi pihta Iraagis ERR Uudised, 8.01.2020. Ukraina lennuk 176 inimesega pardal kukkus Iraanis alla ERR Uudised, 8.01.2020. Six Killed in Car-Bomb Attack in Somalia’s Capital, Police Say Bloomberg, 8.01.2020. Turkey, Russia launch TurkStream pipeline carrying gas to Europe Reuters, 8.01.2020. TÜ Kliinikumi kliinikute juhid avaldavad juhatuse esimehele umbusaldust ERR Uudised, 10.01.2020. Lawmakers ask pro-Russian leader in breakaway Georgian region to resign Reuters, 9.01.2020. Kanada peaminister: tõendid viitavad, et Iraan tulistas Ukraina lennuki alla ERR Uudised, 9.01.2020. Briti parlamendi alamkoda kiitis Brexiti-leppe heaks ERR Uudised, 9.01.2020. Aasta arst on Väike-Maarja perearst Mall Lepiksoo ERR Uudised, 9.01.2020. Eesti hääletas esimest korda ÜRO Julgeolekunõukogus ERR Uudised, 11.01.2020. Galerii: Soome peaminister Kumus ning Ratase ja Kaljulaidi juures ERR Uudised, 10.01.2020. Iraani armee tunnistas Ukraina reisilennuki allatulistamist ERR Uudised, 11.01.2020. Iraani linnades jätkusid suured režiimivastased meeleavaldused ERR Uudised, 13.01.2020. Thousands protest against Poland's plan to discipline judges Reuters, 11.01.2020. Northern Ireland parliament sits at Stormont after three years of deadlock EuroNews, 11.01.2020. Saaremaal hukkusid joobes kihutaja põhjustatud avariis kaks naist ja imik ERR Uudised, 11.01.2020. Critics’ Choice Awards Critics' Choice Association (vaadatud 13.01.2020). Yahya Jammeh warned not to return to The Gambia BBC News, 12.01.2020. Saudi crown prince 'fully supports' Japan MSDF mission in Middle East The Japan Times, 12.01.2020. Malta: Robert Abela elected new PM after crisis over journalist's murder BBC News, 12.01.2020. Dortmund evakueeris 14 000 inimest sõjaaegsete pommide kahjutustamiseks ERR Uudised, 12.01.2020. Kirblas peeti Jüri Uluotsa mälestuspäeva ERR Raadiouudised, 12.01.2020. Kirblas mälestati Jüri Uluotsa ERR Uudised, 12.01.2020. Bolt peatas Soomes tegevuse ERR Uudised, 14.01.2020. Cory Booker drops out of the presidential race NBC News, 13.01.2020. Kohus tühistas Pakistani ekspresidendi surmanuhtluse ERR Uudised, 13.01.2020. Stockholmi kesklinnas kärgatas tugev plahvatus ERR Uudised, 13.01.2020. S. Soone nimetamine ja E-K. Kala tagasikutsumine Vabariigi Presidendi Kantselei, 13.01.2020. TÜ kliinikumi nõukogu otsustas juhatuse esimehe ametisse jätta, umbusaldajad ei näe kriisile lahendust ERR Uudised, 13.01.2020. Demokraatide presidendikandidaadiks püüdlejad pidasid viimase debati ERR Uudised, 15.01.2020. Microsoft is killing off support for Windows 7, which is used on a third of PCs globally CNN Business, 14.01.2020. Leht: lätlanna Juhansone sai Euroopa Komisjoni peasekretäriks ERR Uudised, 14.01.2020. Kataloonia keemiatehase plahvatuses hukkus kolm inimest ERR Uudised, 15.01.2020. Iirimaa korraldab 8. veebruaril ennetähtaegsed üldvalimised ERR Uudised, 14.01.2020. Briti peaminister lükkas tagasi Šotimaa iseseisvusreferendumi taotluse ERR Uudised, 14.01.2020. Maduro teatas, et käesoleval aastal tulevad uued parlamendivalimised ERR Uudised, 15.01.2020. Savisaare kaasuses tuli süüdimõistev otsus vaid Kallole ERR Uudised, 14.01.2020. Politsei pidas kinni Otepää vallavanema ja abivallavanema ERR Uudised, 14.01.2020. Illar Lemetti valiti Viimsi vallavanemaks ERR Uudised, 14.01.2020. USA esindajatekoda saatis Trumpi süüdistusartiklid ametlikult senatisse ERR Uudised, 15.01.2020. USA ja Hiina allkirjastasid esimese etapi kaubandusleppe ERR Uudised, 15.01.2020. Greek PM taps top female judge as country's president Reuters, 15.01.2020. Sudan army quells Khartoum mutiny by pro-Bashir troops BBC News, 15.01.2020. Vatican appoints first woman to senior role in Church BBC News, 15.01.2020. Putin esitas peaministrikandidaadiks maksuameti juhi ERR Uudised, 15.01.2020. Tõnu Tõniste kandideerib EOK presidendi kohale ERR Sport, 15.01.2020. Keskerakonna juhatus heitis Monica Ranna parteist välja ERR Uudised, 15.01.2020. USA senat kiitis kindlalt heaks USA, Kanada ja Mehhiko kaubandusleppe ERR Uudised, 16.01.2020. Eleven U.S. troops injured in Jan. 8 Iran missile attack in Iraq Reuters, 17.01.2020. Guatemala's new president cuts ties with Venezuela, as promised Reuters, 16.01.2020. President Kaljulaid alustab täna Tšiili visiiti Vabariigi Presidendi Kantselei, 16.01.2020. Boy kills four and wounds one in Utah's worst mass shooting since 2007 The Guardian, 18.01.2020. Ukraine president gives PM second chance after tape leak Reuters, 17.01.2020. Ratas rääkis SEB ja Swedbanki juhtidega rahapesuvastase võitluse edusammudest ERR Uudised, 17.01.2020. Sotsid heitsid Särgava Tallinna volikogu fraktsiooni koosseisust välja ERR Uudised, 17.01.2020. Sixty killed in Houthi attack on camp in Yemen's Marib Reuters, 18.01.2020. Yemen war: At least 80 soldiers killed in missile attack BBC News, 19.01.2020. Lebanon protests: Anti-government protesters clash with police BBC News, 18.01.2020. Prints Harry loobub koos abikaasa Meghaniga kuninglikest tiitlitest ERR Menu, 19.01.2020. Vabaerakond kaalub liitumist mõne teise erakonnaga ERR Uudised, 18.01.2020. Morales announces his candidate for Bolivian presidential race France24, 20.01.2020. Single-use plastic: China to ban bags and other items Bews, 20.01.2020. Thousands protest against new French bioethics bill ahead of Senate review France24, 19.01.2020. Czech fire: Eight killed at disabled people's home in Vejprty BBC News, 19.01.2020. Eurovisiooni uueks juhiks saab Martin Österdahl ERR Menu, 20.01.2020. Berliinis allkirjastati dokument Liibüas rahu saavutamiseks ERR Uudised, 20.01.2020. Davosis algab Maailma Majandusfoorum ERR Raadiouudised, 20.01.2020. Jüri Ratas osaleb Maailma Majandusfoorumi aastakoosolekul Davosis ERR Uudised, 21.01.2020. Five killed as boiling water floods Russian hotel BBC News, 20.01.2020. Putin vahetas välja mõjuvõimsa peaprokuröri ERR Uudised, 20.01.2020. Tartus lagunes Reformierakonna ja Keskerakonna koalitsioon ERR Uudised, 20.01.2020. Eesti avas Vancouveris aukonsuli esinduse ERR Uudised, 21.01.2020. First U.S. case of potentially deadly Chinese coronavirus confirmed in Washington state The Washington Post, 21.01.2020. As Virus Spreads, Isolated Taiwan Risks Being a Loophole in War on Epidemics The Wall Street Journal, 21.01.2020. US census kicks off by counting first person in rural Alaska BBC News, 21.01.2020. Trump’s impeachment trial sees partisan clashes over rules, witnesses, admissible documents France24, 21.01.2020. Baghdad protest turns deadly as youths block highway France24, 21.01.2020. Labour leadership: Jess Phillips quits race to succeed Jeremy Corbyn BBC News, 21.01.2020. Tomski oblastis sai hoonepõlengus surma 11 inimest ERR Uudised, 21.01.2020. President Kaljulaid jõudis Antarktikasse ERR Uudised, 21.01.2020. Ekskohtunik ja Tallinna linnavolinik Helve Särgava liitus Keskerakonnaga ERR Uudised, 21.01.2020. 1 dead and 7 injured, including 9-year-old boy, in mass shooting on downtown Seattle sidewalk The Seattle Times, 22.01.2020. Coronavirus: China bars 11m residents from leaving city at centre of outbreak The Guardian, 22.01.2020. Luigi Di Maio: Italy populist steps down before key election BBC News, 22.01.2020. Paraguay's President Abdo contracts dengue fever amid outbreak Reuters, 22.01.2020. In Chirac's shadow, France's Macron steps into Jerusalem’s symbolism France24, 22.01.2020. Brexit: EU withdrawal bill clears final parliamentary hurdle BBC News, 22.01.2020. Billionaire Isabel dos Santos, daughter of Angola's ex-president, charged with fraud France24, 23.01.2020. China coronavirus: Death toll rises as more cities shut down BBC News, 24.01.2020. Singapore confirms first case of Wuhan virus BBC News, 23.01.2020. Maailma liidrid kogunesid Jeruusalemma holokausti foorumile ERR Uudised, 23.01.2020. Brexit is finally happening. On January 31. For real this time Vox, 23.01.2020. Putini põhiseadusmuudatused läbisid riigiduumas esimese lugemise ERR Uudised, 23.01.2020. Reformierakond ja SDE algatasid Monica Ranna umbusaldamise ERR Uudised, 23.01.2020. Holger Roonemaa, Martin Laine ja Oliver Kund asuvad tööle Ekspress Meedias ERR Uudised, 23.01.2020. Trump first president to attend anti-abortion rally BBC News, 24.01.2020. ‘No, no America!’: Baghdad protesters demand American troops leave Iraq France24, 24.01.2020. France confirms first three cases of Wuhan coronavirus in Europe France24, 24.01.2020. 6 dead, 2 injured after family shooting in Germany, police say ABC News, 24.01.2020. Turkey earthquake: At least 22 dead as buildings collapse BBC News, 25.02.2020. Dozens pulled from rubble as Turkey quake toll hits 35 Reuters, 26.01.2020. Galerii. Eesti Muusikaauhindade galal võidutsesid Anna Kaneelina ja nublu ERR Menu, 24.01.2020. China virus death toll rises to 41, more than 1,300 infected worldwide France24, 25.01.2020. China virus toll hits 41; Australia reports first four cases Reuters, 25.01.2020. Several killed as Iraqi forces raid Baghdad protest camp France24, 25.01.2020. Lebanese protesters rally in Beirut to mark 100 days of demonstrations France24, 25.01.2020. Elurikkuse erakond alustab läbirääkimisi roheliste ja Vabaerakonnaga ERR Uudised, 25.01.2020. Basketball legend Kobe Bryant killed in helicopter crash France24, 26.01.2020. Kobe Bryant, daughter among 9 dead in helicopter crash in Southern California ABC News, 27.01.2020. Selgusid Grammyde võitjad, Billie Eilish võitis kuus auhinda ERR Menu, 27.01.2020. China virus death toll rises to 56 as Xi warns of ‘grave situation’ France24, 26.01.2020. Three rockets hit US embassy in Baghdad as thousands protest across Iraq France24, 27.01.2020. Erdogan in Algeria: Libya conflict ‘won’t be solved by military means’ France24, 26.01.2020. US Military Surveillance Plane Crashes in Afghanistan Voice of America, 27.01.2020. Belgium's King Albert II admits he fathered child in 1960s affair The Guardian, 27.01.2020. Chinese Premier Li visits Wuhan, epicenter of virus outbreak Reuters, 27.01.2020. Lebanon passes budget critics call 'useless piece of paper' Al Jazeera, 27.01.2020. Germany confirms human transmission of coronavirus Deutsche Welle, 27.01.2020. Neivelt müüs oma finantsteenuste ettevõtted Norra Operale ERR Uudised, 27.01.2020. Small plane crash in Illinois kills all 3 people and dog onboard ABC News, 28.01.2020. UPDATE 1-UAE's Barakah nuclear plant ready for operation phase Reuters, 28.01.2020. Israeli Prime Minister Benjamin Netanyahu is officially going to trial on corruption charges Vox, 28.01.2020. Trump peace plan delights Israelis, enrages Palestinians Associated Press, 29.01.2020. Magnitude 7.7 earthquake strikes off the coast of Jamaica and is felt as far away as Miami CNN, 28.01.2020. Tajikistan arrests 113 alleged Muslim Brotherhood members Reuters, 28.01.2020. New Zealand election: Jacinda Ardern promises stability as she sets poll date The Guardian, 28.01.2020. European Parliament gives final approval to Brexit deal, bid farewell with 'Auld Lang Syne' Frnce24, 29.01.2020. Twenty-six killed in India as bus plunges into well Reuters, 29.01.2020. Mali plans to increase the size of its army to rein in jihadists Reuters, 29.01.2020. Läti diplomaat sai NATO abipeasekretäriks ERR Uudised, 29.01.2020. Northern: Rail firm brought under government control BBC News, 29.01.2020. Guardian to ban advertising from fossil fuel firms The Guardian, 29.01.2020. Riigikogu seadustas teise pensionisamba vabatahtlikuks muutmise ERR Uudised, 29.01.2020. Tallinna linnamuuseumi töötajad pole rahul juhi vallandamisega ERR Kultuur, 29.01.2020. Hiina uue koroonaviiruse ohvrite arv tõusis 170 inimeseni ERR Uudised, 30.01.2020. Itaalia peatas viiruspuhanguga seoses kõik lennud Hiinast ERR Uudised, 31.01.2020. Teise astme kohus mõistis Prantsuse kardinali ahistamise varjamises õigeks ERR Uudised, 30.01.2020. Stockholmis varastati galeriist tosin Salvador Dali tööd ERR Uudised, 30.01.2020. Deutsche Bank teatas miljarditesse ulatuvast kahjumist ERR Uudised, 30.01.2020. Valgevene tõstab Vene nafta transiidi tariifi ERR Uudised, 30.01.2020. Mart Kalm valiti tugeva toetusega tagasi rektoriks ERR Kultuur, 30.01.2020. John Delaney, longest-running Democratic candidate, ends 2020 bid Los Angeles Times, 31.01.2020. USA senat tõrjus Trumpi protsessile uute tunnistajate kutsumise ERR Uudised, 1.02.2020. Coronavirus, última hora: China se aferra a sus enfermos curados para tratar de tranquilizar al mundo El Mundo, 1.02.2020. French PM Philippe to run for mayor in Le Havre France24, 31.01.2020. Brexit: What will change after Friday, 31 January? BBC News, 1.02.2020. Peterburis varises sisse spordihalli katus ERR Uudised, 31.01.2020. Tehnikaülikooli nõukogu valis esimeheks tagasi Gunnar Oki ERR Uudised, 31.01.2020. Selgusid Kultuurkapitali aastapreemiate laureaadid Eesti Kultuurkapital, 31.01.2020.